**Otázka č. 1**

III.2.3) Technická spôsobilosť – Minimálna požadovaná úroveň štandardov, bod (1)

*„Bude verejný obstarávateľ akceptovať pre naplnenie požadovanej referencie SLA v režime 24/7 referenciu SLA v režime 19/6? Takáto referencia 19/6 takisto zahŕňa pracovné aj mimopracovné hodiny tak počas pracovných dní, ako aj počas nepracovných dní (víkendov a sviatkov), preto máme za to, že sa dá považovať za primeranú alternatívu. S využitím skúseností z poskytovania obdobnej služby v režime 19/6 mi nie je problém takúto službu v prípade úspešnosti vo verejnom obstarávaní rozšíriť na režim 24/7.“*

**Odpoveď na otázku č. 1**

Verejný obstarávateľ na základe Vami doručenej žiadosti o vysvetlenie v nadväznosti na predmet zákazky ***„Poskytnutie služieb podpory a úpravy NVIS“*** upravuje textáciu stanovenej podmienky účasti, za účelom dosiahnutia čo možno najširšej hospodárskej súťaže na relevantnom trhu v bode III.2.3) Technická spôsobilosť Oznámenia - Minimálna úroveň štandardov, bod (1) nasledovne:

Text v bode (1) sa nahrádza:

*„Pri podmienke účasti podľa bodu (1) tohto oddielu oznámenia záujemca predloží zoznam poskytnutých služieb, ktorý bude obsahovať:*

* *realizáciu služieb rovnakého alebo podobného charakteru ako je požadovaný predmet zákazky v kumulatívnej (súhrnnej) hodnote minimálne 3 000 000 eur bez DPH, v rámci ktorých záujemca preukazuje poskytnutie minimálne jednej služby, kedy v súvislosti s podporou a rozvojom jedného informačného systému okrem centrálnych serverov spravoval aj min. 30 geograficky rozložených serverov v režime pokrytia* ***minimálne 19 hodín, 6 dní v týždni****, vrátane zabezpečenia hotline, počas 12-tich po sebe nasledujúcich mesiacov v min. hodnote zákazky 400 000 eur bez DPH. Za služby rovnakého alebo podobného charakteru verejný obstarávateľ považuje poskytovanie služieb v oblasti implementácie a podpory informačných systémov.“*

Z dôvodu vykonaných zmien verejný obstarávateľ predlžuje aj lehotu na predkladanie žiadostí o účasť v predmetnej užšej súťaži.

**Otázka č. 2**

III.2.3) Technická spôsobilosť, bod (3)

*„... v zmysle bodu 6. Pokynov na vypracovanie žiadosti o účasť NVIS, si Vás dovoľujeme požiadať o vysvetlenie Podmienok účasti: v bode III.2.3) Technická spôsobilosť, bod (3) je uvedené:
1. Expert h) Systémový administrátor - požadujete certifikát "Red Hat Certified Engineer alebo ekvivalentný".
Akceptujete ako ekvivalentný doklad "RED HAT CERTIFIED SYSTEM ADMINISTRATOR Red Hat Enterprise Linux 7"?*

*2. Expert k) Databázový špecialista - požadujete certifikát "PostgreSQL Professional alebo ekvivalentný".
Akceptujete ako ekvivalentný doklad "Oracle Database Programming with PL\_/SQL" alebo "IBM Certified Database Associate: DB2 10.1. Fundamentals“*

**Odpoveď na otázku č.2**

Certifikát Red Hat Certified System Administrator (ďalej len „RHCSA“) sa udeľuje po úspešnom zvládnutí skúšky po kurze Red Hat System Administration II. Certifikát Red Hat Certified Engineer (ďalej len „RHCE“) sa udeľuje po úspešnom zvládnutí skúšky pre Red Hat System Admninistration III. RHCE je teda vyššia úroveň certifikácie a zvládnutie RHCSA je predpokladom k pripusteniu na skúšku RHCE. RHCSA nepovažujeme za doklad ekvivalentný požadovanému dokladu RHCE.

Doklad/certifikát Oracle Database Programming with PL\_/SQL nepovažujeme za ekvivalent nami požadovaného dokladu/certifikátu PostgreSQL Professional z dôvodu, že kým Oracle Database Programming with PL\_/SQL je certifikát zameraný na programovanie v databázovom prostredí a/alebo databázového prostredia, nami požadovaný certifikát PostgreSQL Professional je zameraný na návrh a administráciu databázového prostredia.

Doklad/certifikát IBM Certified Database Associate DB2 10.1 Fundamentals nepovažujeme za ekvivalent nami požadovaného dokladu/certifikátu PostgreSQL Professional z dôvodu, že podľa názvu ide o základnú úroveň certifikácie, našou požiadavkou je však zabezpečenie odborníka s vyššou (profesionálnou) úrovňou vedomostí v oblasti, za ktorú bude zodpovedný.

**Otázka č. 3**

III.2.3) Technická spôsobilosť, Minimálna požadovaná úroveň štandardov bod (1)

„*v zmysle oznámenia o vyhlásení verejného obstarávania č. 14259-MUS, si Vás dovoľujeme poprosiť o vysvetlenie podmienok účasti, časť III.2.3) Technická spôsobilosť, bod (1):*

*"Pri podmienke účasti podľa bodu (1) tohto oddielu oznámenia záujemca predloží zoznam poskytnutých služieb, ktorý bude obsahovať: ......v rámci korých záujemca preukazuje poskytnutie minimálne jednej služby, kedy v súvislosti s podporou a rozvojom jedného informačného systému okrem centrálnych serverov spravoval aj min. 30 geograficky rozložených serverov v režime pokrytia 24 hodín, 7 dní v týždni, vrátane zabezpečenia hotline, počas 12-tich po sebe nasledujúcich mesiacov v min. hodnote zákazky 400 000 eur bez DPH."*

*Otázka:
Požaduje verejný obstarávateľ každý jeden z 30-tich serverov geograficky oddelený alebo bude akceptovať referenciu s 30-timi geograficky rozloženými servermi vo viacerých lokalitách?“*

**Odpoveď na otázku č. 3**

Verejný obstarávateľ v textácii predmetnej podmienky účasti požaduje, aby referencia zahŕňala podporu a rozvoj informačného systému, ktorý okrem centrálneho servera (serverov) obsahuje aj minimálne 30 geograficky rozložených serverov, t. j. každý na inej fyzickej lokalite.